
22 DR 30.6.2009 

 
 

 Bagi membolehkan perkara ini ditimbangkan oleh Majlis Mesyuarat hari ini, saya 
sebagai Tuan Yang di-Pertua hendaklah berpuas hati bahawa perkara yang dibangkitkan 
oleh Ahli Yang Berhormat itu memenuhi tiga syarat iaitu: 

(i) bahawa perkara itu tertentu; 

(ii) bagi kepentingan orang ramai; dan 

(iii) ia berkehendak disegerakan. 

 Saya telah meneliti perkara ini dan saya dapati bahawa perkara ini adalah perkara 
tertentu dan ia adalah bagi kepentingan orang ramai, sama ada ia berkehendakkan untuk 
disegerakan, bagi pendapat saya perkara ini juga perlu untuk disegerakan...  [Tepuk]   

 Oleh yang demikian, saya membenarkan usul ini dibahaskan Ahli-ahli Yang 
Berhormat mengikut Peraturan Mesyuarat 18(3)(b). Usul ini hendaklah ditempohkan 
sehingga pukul 4.30 petang ini dan hendaklah ditangguhkan pada jam 5.30 petang.  Saya 
akan membenarkan pihak pencadang membahaskan selama 30 minit dan selepas itu pihak 
kerajaan menjawab selama 30 minit.  Sekian...  [Tepuk] 

 

RANG UNDANG-UNDANG 

 
RANG UNDANG-UNDANG SURUHANJAYA INTEGRITI  

AGENSI PENGUATKUASAAN 2009 

 

Bacaan Kali Yang Kedua dan Ketiga 

 Aturan Urusan Mesyuarat dibaca bagi menyambung semula perbahasan yang 
ditangguh  atas masalah, “Bahawa rang undang-undang ini dibacakan kali yang kedua 
sekarang”. [29 Jun 2009] 

 Tuan Yang di-Pertua:  Yang Berhormat Menteri, sila. 

11.38 pg. 

 Menteri di Jabatan Perdana Menteri [Dato’ Seri Mohamed Nazri bin Abdul 
Aziz]: Tuan Yang di-Pertua, bersambung daripada perbahasan petang semalam perkara 
yang dibangkit oleh Yang Berhormat Ipoh Timur. Saya sebenarnya ketika ini menjawab juga 
soalan-soalan yang telah dibangkit Yang Berhormat sewaktu perbahasan dahulu. 

 Pertamanya, mengapa IPCMC gagal ditubuhkan dan adakah IPCMC tidak diterima 
oleh polis.  Kajian telah dibuat terhadap IPCMC dari segi konsep dan kerajaan mendapati 
bahawa IPCMC mempunyai bidang kuasa yang terlalu luas di mana IPCMC bertindak 
sebagai penyiasat, pendakwa, hakim dan pelaksana pada masa yang sama.   

 Konsep ini adalah bertentangan dengan prinsip Perlembagaan Persekutuan, rukun 
undang-undang dan undang-undang sedia ada. IPCMC diberi kuasa untuk menjatuhkan 
hukuman tatatertib bercanggah dengan Perkara 140, Perlembagaan. 

 [Timbalan Yang di-Pertua (Datuk Dr. Haji Wan Junaidi Tuanku Jaafar) 
mempengerusikan Mesyuarat] 

   IPCMC diberi kuasa untuk mendakwa bertentangan dengan Perlembagaan 
Persekutuan iaitu Perkara 145.  secara amnya peruntukan lain adalah tidak jelas, tidak 
munasabah dan terlalu luas sehingga bercanggah dengan undang-undang dan rukun 
undang-undang.   

 Kuasa-kuasa yang diberikan kepada IPCMC terlalu luas sehingga menjejaskan 
hak asasi seseorang dengan ketiadaan sistem check and balance dan boleh 
diselewengkan. Di bawah peruntukan IPCMC itu, seseorang telah di condemned dari awal 
walaupun aduan terhadapnya belum dibuktikan, dengan izin, he is treated worth of 
compared to accuse a person caught of law. 



Bagi membolehkan perkara ini ditimbangkan oleh Majlis Mesyuarat hari ini, saya sebagai Tuan Yang di-Pertua hendaklah berpuas hati bahawa perkara yang dibangkitkan oleh Ahli Yang Berhormat itu memenuhi tiga syarat iaitu: (i) bahawa perkara itu tertentu; (ii) bagi kepentingan orang ramai; dan (iii) ia berkehendak disegerakan. Saya telah meneliti perkara ini dan saya dapati bahawa perkara ini adalah perkara tertentu dan ia adalah bagi kepentingan orang ramai, sama ada ia berkehendakkan untuk disegerakan, bagi pendapat saya perkara ini juga perlu untuk disegerakan... [Tepuk] Oleh yang demikian, saya membenarkan usul ini dibahaskan Ahli-ahli Yang Berhormat mengikut Peraturan Mesyuarat 18(3)(b). Usul ini hendaklah ditempohkan sehingga pukul 4.30 petang ini dan hendaklah ditangguhkan pada jam 5.30 petang. Saya akan membenarkan pihak pencadang membahaskan selama 30 minit dan selepas itu pihak kerajaan menjawab selama 30 minit. Sekian... [Tepuk]. RANG UNDANG-UNDANG. RANG UNDANG-UNDANG SURUHANJAYA INTEGRITI AGENSI PENGUATKUASAAN 2009. Bacaan Kali Yang Kedua dan Ketiga Aturan Urusan Mesyuarat dibaca bagi menyambung semula perbahasan yang ditangguh atas masalah, "Bahawa rang undang-undang ini dibacakan kali yang kedua sekarang". [29 Jun 2009] Tuan Yang di-Pertua: Yang Berhormat Menteri, sila. 11.38 pg. Menteri di Jabatan Perdana Menteri [Dato' Seri Mohamed Nazri bin Abdul Aziz]: Tuan Yang di-Pertua, bersambung daripada perbahasan petang semalam perkara yang dibangkit oleh Yang Berhormat Ipoh Timur. Saya sebenarnya ketika ini menjawab juga soalan-soalan yang telah dibangkit Yang Berhormat sewaktu perbahasan dahulu. Pertamanya, mengapa IPCMC gagal ditubuhkan dan adakah IPCMC tidak diterima oleh polis. Kajian telah dibuat terhadap IPCMC dari segi konsep dan kerajaan mendapati bahawa IPCMC mempunyai bidang kuasa yang terlalu luas di mana IPCMC bertindak sebagai penyiasat, pendakwa, hakim dan pelaksana pada masa yang sama. Konsep ini adalah bertentangan dengan prinsip Perlembagaan Persekutuan, rukun undang-undang dan undang-undang sedia ada. IPCMC diberi kuasa untuk menjatuhkan hukuman tatatertib bercanggah dengan Perkara 140, Perlembagaan. [Timbalan Yang di-Pertua (Datuk Dr. Haji Wan Junaidi Tuanku Jaafar) mempengerusikan Mesyuarat] IPCMC diberi kuasa untuk mendakwa bertentangan dengan Perlembagaan Persekutuan iaitu Perkara 145. secara amnya peruntukan lain adalah tidak jelas, tidak munasabah dan terlalu luas sehingga bercanggah dengan undang-undang dan rukun undang-undang. Kuasa-kuasa yang diberikan kepada IPCMC terlalu luas sehingga menjejaskan hak asasi seseorang dengan ketiadaan sistem check and balance dan boleh diselewengkan. Di bawah peruntukan IPCMC itu, seseorang telah di condemned dari awal walaupun aduan terhadapnya belum dibuktikan, dengan izin, he is treated worth of compared to accuse a person caught of law.